عقیده‌یانی کتاب واجه مولانا ابراهیمِ دامنی رحمه‌اللهِ کتاب اِنت، واجها اے کتابِ تها اسلامی عقیده‌ په شعر ؤ لچه درآرتگنت که اولی بهری شما را پیش کنگ بیت
عقیده‌یانی کتاب (1)
اولی بهر
✍🏽واجه #مولانا_محمد_ابراهیم_دامنی (رحمه‌الله)
اول کنوں من وصفتاں /*/ ربِّ وسێعێں رحمتاں
ربّے که خلقے مردماں /*/ دنت اِنت اشاں علمِ قرآں
په رهبریِّ بندگاں /*/ پیغمبراں راه داتگاں
پیغمبراں حکمِ خدا /*/ ذرّه به ذرّه کت بیاں
بعد از تمامی مرسلاں /*/ اے فرض بوت بر عالماں
احکامِ دین و شریعتا /*/گۆں هرکسا بکننت عیاں
گرچه نیۆں من عالمے /*/ هم صحبتۆں گۆں کاملاں
بلکه خدا همّت بدنت /*/ نۆرے بکن القا دلاں
با برکتِ نورِ خدا /*/ گوهر فشان بیت اے زباں
ته پنچ کتابا مختصر /*/ بیتێں قلم گوهر فشاں
هر یکّے من واضح کنۆں /*/ دینِ تمامێں ڈێکیاں
پنچێں ستوناں اوّلی /*/ ایمانِّ ربّ و مرسلاں
دومی ستون هست انت نماز /*/ سیمی زکاتِ دولتاں
یک ماهے سِیّێں رۆچگ انت/*/ پنچم ببیت حجا رواں